CC Cowboys inviterer fansen til studioinnspilling | iØSTFOLD
Hjem » NYHETER » CC Cowboys inviterer fansen til studioinnspilling
CC Cowboys inviterer fansen til studioinnspilling
Postet av iØSTFOLD den desember 17, 2019 i NYHETER
CC Cowboys markerer sitt 30-årsjubileum med å vende tilbake til studioet der alt startet. Nå inviterer de fansen til å bli med i studio når et nytt livealbum skal spilles inn skriver Drabant Music i en melding:
I 2020 markerer CC Cowboys at det er 30 år siden de ga ut sitt debutalbum Blodsbrødre. Det feires med utgivelse av et nytt studioalbum, et nytt livealbum, remastrede utgaver av tidligere album, og en omfattende turné. Bandet vender tilbake til studioet der alt startet; Blodsbrødre, samt de to påfølgende studioalbumene, ble spilt inn i Athletic Sound i Halden med produsent Kai Andersen.
– Blodsbrødre sparket opp alle dørene mine. De står og blafrer i vinden den dag i dag, forteller Magnus Grønneberg.
Mandag annonserte bandet via sin Facebook-side at de ønsker å invitere fansen med seg i studio. Gjennom en konkurranse kan fans vinne to billetter til å overvære innspillingen i Athletic Sound, hvor de kommer til å spille låter fra disse albumene, samt noen sanger fra resten av deres historiske katalog.
Innspillingen finner sted på nyåret og albumet gis ut i løpet av 2020.
– Vi lagde tre plater på tre år i Athletic Sound, og vi hadde stor suksess med tingene vi gjorde her. Det er på tide å komme hjem igjen, sier Grønneberg.
Delta i konkurransen her! | Foto: United Stage Norway
← Flere samtaler og meklinger med barn på familievernkontorene Vil ikke endre flyvanene for klima →
Kle deg i oransje på Årets varmeste dag. Tusenvis av ildsjeler.. oktober 27, 2020
Oppdagelsesferd i lokalsamfunnet – «Vårt lokalsamfunn» engasjerer oktober 27, 2020
Seks personer pågrepet i koordinert Kripos-aksjon oktober 27, 2020
Nye nasjonale innstramminger. Oversikt.. oktober 26, 2020
Økning i trafikkskader. Mobilbruk.. oktober 26, 2020
Snart tomt for influensavaksine fra Folkehelseinstituttet oktober 26, 2020
Koronasmittet tilskuer på hockeykamp oktober 25, 2020
Tap for Sarpsborg 08! Rosenborg vant 2-1 oktober 25, 2020
Gratulerer med dagen Fredrikstad! Opprykk og 6-0 over Brattvåg oktober 25, 2020
God søndag! Status iøstfold: Beruset mann med traktor. Russefest over styr, da det kom ubudne.. oktober 25, 2020